મુંબઇ, 28 મે: બાંગ્લાદેશ અને ઇગ્લેંડ પ્રવાસ માટે ટીમ ઇન્ડિયાની આજે જાહેરાત કરી દેવામાં અવી છે. આઇપીએલ 7માં સારા ફોર્મમાં ચાલી રહેલા રોબિન ઉથપ્પા અને ગૌતમ ગંભીરને આ પ્રવાસ માટે વનડે ટીમમાં સ્થાન આપવામાં આવ્યું છે. લાંબા સમયથી બંને ભારતીય ક્રિકેટ ટીમમાંથી બહાર છે. સુરેશ રૈનાને ટીમના કેપ્ટન બનાવવામાં આવ્યા છે. પસંદગી સમિતિએ નિયમિત કેપ્ટન મહેન્દ્ર સિંહ ધોની અને ઉપ કેપ્ટન વિરાટ કોહલીને આરામ આપ્યો છે. ઇગ્લેંડ પ્રવાસની ટેસ્ટ ટીમમાં ગૌતમ ગંભીરનું પુનરાગમન થયું છે.